Kate Middleton 35 jaar, 35 beste uitrustings | SARIE
FOTO Getty Images / Gallo Images	9 Januarie 2017
Kate Middleton 35 jaar, 35 beste uitrustings	deur Fanie Cronjé
Vandag vier Kate Middleton, die hertogin van Cambridge, haar 35ste verjaardag. SARIE.com het besluit om die stylvolle prinses se dag ook te vier met ’n keuse van haar 35 uitrustings wat ons die meeste beïndruk en ons bygebly het.
In ’n ivoorkleurige aandrok met ’n halssnoer van Zara by die koninklike première van die rolprent Mandela: Long Walk to Freedom. Embed from Getty Images
In ’n groenblou rok met kantdetail by ’n Olimpiese Spele-temakonsert by die Royal Albert Hall in Londen. Sy dra ’n paar Jimmy Choo-hakskoene en ’n bypassende handsak.
Kate maak ’n verskyning by die BAFTA Brits to Watch-toekennings in ’n laventelkleurige rok deur Alexander McQueen. Haar diamant-kandelaaroorbelle het sy by koningin Elizabeth geleen.
Die ikoniese trourok deur Sarah Burton vir Alexander McQueen. Na bewering het meer as 2 miljard mense reg oor die wêreld na dié troue op TV gekyk.
Die saffierblou oorvourok waarin Kate en William hul verlowing aangekondig het. Replikas van die rok het uitverkoop.
Nog ŉ Alexander McQueen-rok by die Imperial War Museum in Londen. Mouloos, swart en klassiek. Haar kaal skouers is versier met ŉ diamant-halssnoer.
Tydens prins George se doop in ’n geriffelde roomkleurige rok deur haar gunsteling-ontwerper, Alexander McQueen, en ’n fascinator deur Jane Taylor.
Die ivoorkleurige aandrok met sy hoë spleet deur Roland Mouret het sy al vantevore gedra. Kate dra haar klere maklik meer as een keer. Vir die première van Mandela: Long Walk to Freedom het sy net ŉ halssnoer van die winkelgroep Zara bygesit.
Inkblou aandrok van sy en tulle met ŉ indrukwekkende halssnoer by ’n gala van die National Portrait Gallery.
In Canberra, Australië, in ŉ smaraggroen jasrok.
Nog ŉ jasrok, weer ŉ keer Alexander McQueen! En weer haar staatmaker neutrale kleur skoene. Kate weet wat werk vir haar, maak nie saak waar sy in die wêreld is nie. Die jas het sy in België gedra.
In ŉ lang vloeiende rooi aandrok deur ontwerper Jenny Packham by haar eerste Staatsbanket. En die tiara is een uit koningin Elizabeth II se persoonlike versameling.
’n Swart rolnektrui, swart langbroek en lang swart stewels onder ŉ kobaltblou jas. Ideaal vir ŉ koue oggend in Skotland.
Op die rooi tapyt in ’n chiffon-aandrok deur Jenny Packham. Met die mooiste blink bykomstighede.
Kate het die koppe laat draai in die blou-en-rooi aandrok met blompatroon vir ’n ete by die Victoria & Albert Museum in Londen.
In Indië vir ŉ partytjie om koningin Elizabeth se 90ste verjaardag te vier. Sy lyk onweerstaanbaar in die wit-en-swart Temperley London-rok.
Tydens haar besoek aan Indië dra Kate ŉ pienk geborduurde rok van die Britse kettingwinkelgroep Topshop.
In Hampton Court in ŉ jas deur Michael Kors.
Selfs op haar afdag lyk Kate stylvol. Al is dit net in ŉ swart trui en donker denimjeans en ŉ paar swart Adidas-tekkies. Die turkoois veters rond die prentjie mooi af.
FOTO Want Her Style
In ŉ wit skouerlose rok en ŉ paar sandale vir aandete by die Natural History Museum in Londen.
Tydens Wimbledon steel Kate die kollig in haar heldergeel rok.
Tydens ŉ staatsbesoek aan Kanada vier Kate die Kanadese vlag deur ŉ rok te dra in wit en rooi.
Sy toer verder deur Kanada en dra onder meer die mooi groen Dolce & Gabbana-rok.
Vir die tweede keer dra Kate die rooi vloerlengte Jenny Packham-aandrok vir Buckinghampaleis se amptelike ontvangs van diplomate.
In ŉ wynrooi Hobbs-jas met pelsafwerking, prinses Charlotte gemaklik in haar arms.
By ŉ film-première in Londen in ŉ wit kantrok met ŉ hoë spleet, osbloed skoene en ŉ bypassende handsak.
Tydens die eindstryd vir mans by Wimbledon in ’n midirok met patrone op.
Vir die koningin se verjaardagtee in Londen dra Kate ’n Roksanda-rok met neutrale skoene.
Stylvol in ŉ grys monogram-jas en ŉ wyerandhoed en fluweelskoene tydens die Statebonddiens vir koning Elizabeth se 90ste verjaardag.
Ontwerper Matthew Williamson het die pastelkleurige rok met turkoois afwerking en blougroen bykomstighede vir Kate gemaak.
Strandbesoek aan Manly Beach, Australië, in ŉ Zimmermann-rok.
In Wellington, Nieu-Seeland, in ŉ jas.
In ’n Jenny Packham-rok en L.K. Bennett-skoene by Santa Barbara Polo and Racquet Club.
In ŉ groen Diane von Fürstenberg-rok in LA.
Kate laat iets eenvoudigs soos dié ligpienk rok stylvol en elegant lyk. Dit was tydens ŉ geldinsameling vir die Royal Marsden Hospitaal in Suid-Londen.